Elizabeth Needham

Elizabeth Needham (alifariki London, 1731) alikuwa mama wa danguro maarufu jijini London katika karne ya 18. Alijulikana kwa kuendesha nyumba ya makahaba ambayo ilihudumia watu wa tabaka la juu, wakiwemo wanasiasa na watu mashuhuri. 

Needham alipata umaarufu mkubwa kwa utajiri wake na mtindo wa maisha wa kifahari, lakini pia alikuwa na sifa mbaya kutokana na biashara yake haramu.

 Tabia 
Hakuna taarifa kamili kuhusu maisha ya awali ya Needham, lakini kufikia umri wa kati alikuwa akijulikana sana jijini London kama msimamizi wa nyumba ya makahaba iliyokuwa Park Place, St. James. Nyumba yake ilihesabiwa kuwa ya kifahari zaidi jijini London, ikizidi hata zile za Covent Garden, na hata kulinganishwa na ile ya dalali mwingine maarufu wa wakati huo, Mother Wisebourne.Linnane (2003) uk.109

Alisemekana kubaki na mvuto hata alipokuwa na umri wa kati. Mchoraji Hogarth alimwelezea kama “mama dalali mrembo... aliyevaa vizuri kwa hariri”, ingawa alitaja kuwepo kwa alama za makovu usoni na kumchora akiwa na dalili za ugonjwa wa kaswende. Alijulikana pia kwa majina ya kificho kama Bird, Howard, Blewitt na Trent, ingawa Mother Bird pia lilitumika kumtaja msimamizi mwingine wa nyumba ya makahaba aliyekamatwa na kupelekwa Gereza la Newgate pamoja na Needham mnamo 1724.

Needham alikuwa mkali kwa wasichana na wanawake waliokuwa wakifanya kazi kwake. Aliwalazimisha kukodisha mavazi kutoka kwake, na iwapo hawakuweza kulipa kodi kubwa alizoweka, angewashinikiza kupokea wateja zaidi au kuwapeleka gerezani kwa madeni hadi walipotimiza masharti yake mbinu ambayo pia inaelezewa katika riwaya ya John Cleland, Fanny Hill (1748). Walipokuwa wakiishiwa mvuto kwa sababu ya uzee au maradhi, aliwafukuza bila huruma.

Makahaba wake aliwapata kutokea katika vyanzo mbalimbali, ikiwemo nyumba za wasimamizi wengine, “Bails” za Covent Garden ambako wasichana wasio na makazi walilala humo, Tom King's Coffee House, na hata, inavyodaiwa, kupitia mnada.Burford uk.70 Hata hivyo, kama inavyoonekana kwenye mchoro wa Hogarth, alivutiwa zaidi na wasichana wapya waliotoka vijijini.

Mwandishi Richard Steele aliwahi kumshuhudia akimshawishi msichana aliyewasili mjini, alipokutana naye karibu na gari lililobeba mizigo yake kutoka katika mashamba yake. Steele alimwelezea kama “mjanja” na mwenye haiba ya kirafiki kwa wale aliowalenga, lakini tabia yake ya kikatili ingeonekana mara tu walipoanza kufanya kazi kwake. Katika The Dunciad, Alexander Pope aliandika akionya kuto “...weka maneno yako kwa mtindo wa Mother Needham”.Linnane (2003) uk.110

Pope alimrejelea tena mwishoni mwa The Dunciad (1728), akitaja kinywa chake kichafu, na matendo yake pamoja na majina ya wahanga wengine maarufu katika mistari ya mwisho ya Coronation Epistle (ambayo iliondolewa kwenye matoleo ya shairi hilo kati ya mwaka 1769 hadi 1954):

 For Want of you, we spend our random Wit on The first we find with Needham, Brooks, or Briton. 
Henry Fielding alimrejelea katika Pasquin (1736) na kutumia mchoro wa Hogarth wa Needham kama mfano wa Mother Punchbowl katika The Covent Garden Tragedy (1732).Paulson (2000) uk.89 Aidha, mhusika wa bawd katika riwaya ya Mary Davys, Accomplish'd Rake (1727), anaitwa “Mother N-d-m” na analenga hasa wasichana wapya kutoka mashambani — sawa na alivyoifanya Needham.Paulson (1992) uk.252

Tanbihi

Jamii:waliozaliwa karne ya 17
Jamii:Waliofariki 1713
Jamii:Wanawake wa Uingereza
Jamii:WikiMonthly Edit-a-thon Kilimanjaro